Във връзка с постъпило уведомление за инвестиционно предложение с вх. № ОВОС-765/14.05.2020г. за инвестиционно предложение (ИП): **„Обект за търговия с млечни продукти и преработка на мляко с капацитет 500 л/дневно“** в имот с № 47086.501.431, с. Маноле, община Марица, област Пловдив, с възложител Й.Б.

на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение е за обект за търговия с млечни продукти и преработка на мляко с капацитет 500 л/дневно. Така заявената дейност, попада в обхвата на т. 7, буква „в“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

В изпълнение на изискванията на чл. 4а от Наредбата за ОВОС е извършена проверка относно допустимостта на ИП спрямо режимите, определени в действащите Планове за управление на речните басейни (ПУРБ) и Планове за управление за риска от наводнения (ПУРН) на територията на Басейнова дирекция „Източнобеломорски район“ (БДИБР). Съгласно становище с изх. № ПУ-01-380(1)/27.05.2020, копие, от което Ви предоставяме за съобразяване, реализирането на ИП е допустимо от гледна точка на постигане целите на околната среда и мерките за постигане на добро състояние на водите при спазване на условията в становището на БД ИБР.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Марица, Кметство с. Маноле и БД ИБР-Пловдив

Отговорено от РИОСВ-Пловдив на 12.06.2020г.